Galleria degli Uffizi
Galleria degli Uffizi je poznati italijanski muzej umjetnosti u Firenci. Ufficio (množina: uffici) na italijanskom jeziku znači "kancelarija". Zgrada muzeja su na početku imale funkciju kancelarija, koje su izgrađene po naredbi vojvode Cosima I. od Medica 1560. godine. Potom je Giorgio Vasari, otac historije umjetnosti, dobio odgovornost za građevinu, koja je susjed impozantnoj palači Palazzo Vecchio i rijeci Arno. Zbirku umjetničkih djela sačinjava umjetničko blago porodice Medici, ali također i mnoga druga djela, npr. u poznatom Vasarijevom koridoru (Corridoio Vasariano). To je koridor koji se prostire na hiljadu metara, na čijim zidovima vise autoportreti poznatih slikara. U muzeju se mogu naći djela toskanskih slikara iz 13. vijeka, firentiske slike iz 14. vijeka, rana renesansa, njemačka škola, venecijanska škola, 15. vijek, Michelangelova prostorija, flamska škola i mnogo drugih vrhunskih djela slikarstva. 1993. godine je automobilska bomba, uništila dio palače kao i umjetničkih djela. Mnogi smatraju da iza napada stoji mafija.